is is is is is da is is is is is is is is nb pl is is pl is is cs is is is et is is da is is es is is is is is is is is is is is en es pt is is is sk is is is sk is is is sk is nb is is is is is nb is is is en is en sv is is is is is is cs is is is en is is is is lt is is is is is is is is is is da is is is lt is is is sk is is is ceb is is is id is is is is de de is en is pt is is is cs nl sk pl is is is is is is is ceb is is is hu is is hu cs is is is is sq is pl is is is is is cs is de is de es is is is ca is is is ur hu hu is sk cs pl is is is is is is is pl is is is is is is is is ceb is hu en hbs_lat en is is is is cs is is da is sv sq is is is is sk is is is is sv is is is is is is is is ceb is is is en is da is pt de is is id is is is id is is is is is is cs is is is is is is is is pt is ca is is fi es is is is is is is is is en is da is es
Landsbankinn veitir tíu milljónir króna í samfélagsstyrki - Landsbankinn
Styrkþegar samfélagsstyrkja Landsbankans ásamt dómnefnd.
Samfélagsstyrkjum að upphæð tíu milljónir króna var úthlutað úr Samfélagssjóði Landsbankans 16. desember sl. Alls hlutu 24 verkefni styrki að þessu sinni.
Verkefnin sem hlutu styrki eru afar fjölbreytt og styrkhafar koma víðsvegar að af landinu. Hæstu styrkirnir runnu annars vegar til gerðar heimildarmyndar um lífshlaup og ævistarf Páls Steingrímssonar, kvikmyndagerðarmanns sem ber nafnið Frá Heimaey til heimsenda og hins vegar til félagsins Einstrakra barna sem styðja foreldra langveikra barna.
„Það er ánægjulegt að Landsbankinn skuli verja hluta af hagnaði sínum til þeirra mörgu og fjölbreyttu verkefna sem unnið er að í grasrótinni á Íslandi. Öll þessi verkefni stuðla að því að bæta og efla samfélag okkar og fleiri verkefni ættu stuðning skilið,“ segir Guðrún Agnarsdóttir læknir en hún var formaður dómnefndar að þessu sinni.
Líkt og oft áður runnu margir styrkir til barna- og ungmennastarfs. Meðal slíkra verkefna sem hlutu styrk eru árlegar mælingar nemenda Hvolsskóla á Hvolsvelli á Sólheimajökli, Vertu með – verkefni til að virkja ungt fólk af erlendum uppruna sem er félagslega einangrað og frjálsíþróttadeild ÍR fékk styrk til að bjóða börnum flóttafólks að æfa frjálsar íþróttir.
Nánar um styrki úr Samfélagssjóði
Um 250 umsóknir bárust sjóðnum að þessu sinni. Þetta er í annað sinn á árinu sem samfélagsstyrkjum er úthlutað úr Samfélagssjóði bankans og samtals hafa 20 milljónir króna verið veittar í samfélagsstyrki árið 2015.
Samfélagsstyrkjum er einkum ætlað að styðja mannúðar- og líknarmál, menntamál, rannsóknir og vísindi, forvarnar- og æskulýðsstarf, sértæka útgáfustarfsemi og verkefni á sviðum menningar og lista.
Dómnefnd samfélagsstyrkja var að þessu sinni skipuð þeim Ármanni Jakobssyni, prófessor við Háskóla Íslands, Þórmundi Jónatanssyni hjá Landsbankanum og Guðrúnu Agnarsdóttur lækni, en hún var jafnframt formaður dómnefndar.
Samfélagsstyrkir Landsbankans – desember 2015
Einstök börn – Verkefnið „Frábærir foreldrar og sterkari fjölskylda“ en markmið þess er að veita foreldrum langveikra barna ráðgjöf og stuðning til að styrkja fjölskylduböndin.
Kvik ehf. – Frá Heimaey á heimsenda: Heimildamynd um lífshlaup og ævistarf Páls Steingrímssonar náttúruunnanda og kvikmyndagerðarmanns.
Anaconda-félagið – Vertu með, verkefni til að virkja ungt fólk af erlendum uppruna sem er félagslega einangrað.
ASSITEJ á Íslandi – UNGI - Alþjóðleg sviðslistahátíð fyrir unga áhorfendur.
Ástráður – Happadráttur - vitundarvakning um heilbrigt kynlíf.
Elísabet Ósk Vigfúsdóttir – Þróun á smáforriti með upplýsingum og ráðgjöf um allt sem snýr að meðgöngu, fæðingu og sængurlegu.
EPTA á Íslandi – Alþjóðleg ráðstefna Evrópusambands píanókennara (EPTA) sem haldin verður á Íslandi 2016.
Hróðmar I. Sigurbjörnsson – Tónlist og arfleifð Jóns Nordal.
Hvolsskóli – Árlegar jökulmælingar nemenda Hvolsskóla á Sólheimajökli.
Jón Steindór Valdimarsson – Smáforritið TravAble með handhægar upplýsingar fyrir hreyfihamlaða um aðgengi um þjónustu, byggingum og afþreyingu.
Ráðgjafar- og þekkingarmiðstöðin Berg – Upplýsingaveita fyrir foreldra og aðstandendur barna og ungmenna með tví- og fjölþættan vanda.
Pétur H. Ármannsson – Yfirlitsrit um ævi og störf Guðjóns Samúelssonar arkitekts og húsameistara ríkisins.
Samskiptamiðstöð heyrnarlausra og heyrnarskertra – Barnamenningarhátíð á degi íslenska táknmálsins.
Tabú – Námskeið um valdeflingu og sjálfsstyrkingu fyrir fatlaðar konur.
Dagur myndlistar/SÍM – Fræðsla um myndlist í framhaldsskólum á landsbyggðinni.
Frjálsíþróttadeild ÍR – Frjálsar hjá ÍR í boði fyrir börn flóttafólks.
Halldóra Arnardóttir – Listir og menning sem meðferð: „Hittumst á Listasafni Íslands“.
Sólrún Inga Traustadóttir – Fræðslu- og rannsóknarverkefnið Grafið í hólinn.
Starfsfólk Háskólans á Akureyri – Fyrirlestraröð fyrir almenning um málefni flóttafólks.
Stofan – Þýðing á fræðsluefni fyrir unglinga með depurð og þunglyndi og útbúa handbók meðferðaraðila og vinnubók unglings.
Söngfjelagið – Guðríðarhátíð, tónlistarhátíð með samhljómi í íslenskri og arabískri tónlist.
Tinna Sigurðardóttir – Allir kennarar eru íslenskukennarar; netnámskeið til að fræða kennara um málþroska, málþroskaraskanir, tengsl málþroska við lestrarnám og áhrif þeirra á menntun.
Trans Ísland – Útgáfa og fræðsla um málefni transfólks.
Ungmennaráð UN Women á Íslandi – Fræðsla í skólum til að fræða ungmenni um starf UN Women.
Landsbankinn óskar styrkhöfum til hamingju með styrkina og velfarnaðar í framtíðinni.
23. nóvember 2017 11:59
Gjafakort og Aukakrónukort virka ekki frá kl. 21.00-21.40
Gjafa- og inneignarkort fyrirtækja sem gefin eru út í samvinnu við Landsbankann og Aukakrónukort bankans virka ekki frá um kl. 21.00-21.40 í kvöld, fimmtudag og á föstudagskvöld. Ástæðan er bilun sem tengist innleiðingu á nýju tölvukerfi Landsbankans og Reiknistofu bankanna sl. helgi. Við biðjumst velvirðingar á óþægindum sem þetta veldur.
23. nóvember 2017 16:22
Svíkja út fé með því að senda fölsk fyrirmæli í tölvupósti
Að gefnu tilefni vill Landsbankinn vara við tilraunum til fjársvika sem fara þannig fram að svikahrappar senda fölsk fyrirmæli til starfsfólks fyrirtækja um að millifæra fé á erlenda bankareikninga. Nokkuð hefur borið á slíkum tilraunum undanfarna daga.
23. nóvember 2017 13:14
Hagsjá: Spáum 1,8% ársverðbólgu í nóvember
Hagstofan birtir vísitölu neysluverðs þriðjudaginn 28. nóvember. Hagfræðideild Landsbankans spáir 0,1% lækkun vísitölunnar milli mánaða. Gangi spáin eftir lækkar ársverðbólgan úr 1,9% í 1,8%.
23.11.2017Gjafakort og Aukakrónukort virka ekki frá kl. 21.00-21.40
23.11.2017Svíkja út fé með því að senda fölsk fyrirmæli í tölvupósti
23.11.2017Hagsjá: Spáum 1,8% ársverðbólgu í nóvember
22.11.2017Ný þjóðhagsspá: Ekki sér fyrir endann á uppsveiflunni
21.11.2017Landsbankinn gefur út skuldabréf fyrir 300 milljón evrur
20.11.2017Landsbankinn tilkynnir um skilyrt endurkaupatilboð
20.11.2017Vikubyrjun 20. nóvember 2017
1 2 3 4 5 6 7 8 9 Næsta
Skráðu þig á póstlista
Leiðin að eigin húsnæði
Ábyrgðir og erlend innheimta
Breytingar á þjónustu við fyrirtæki vegna nýs innlána- og greiðslukerfis
Leiðin að eigin húsnæði
Fjármögnun bíla og tækja
Ábyrgðir og erlend innheimta
Hafðu samband - 410 4000 - info@landsbankinn.is
Þjónustuverið er opið virka daga 9-17. Afgreiðslutími útibúa. Hraðbankar.
Opið virka daga 9-17
Útibú og afgreiðslur Hraðbankar Vextir Verðskrá
Landsbankinn hf. Austurstræti 11, 155 Reykjavík, Kt. 471008-0280Swift: NBIIISRE